wickkiey/tamil-wikipedia-chunked huggingface dataset:
# மிர்மெகோபாகி

## முதுகெலும்பிகள்

பச்சை மரங்கொத்தி]]
எறும்புகள் மற்றும் கறையான்களை உணவாக உட்கொள்வது ஏராளமான நில வாழ் உயிரிகளில் காணப்படுகின்றன. இவற்றில் முக்கியமானவை ஊர்வன மற்றும் நீர்நில வாழ்வன. கொம்பு பல்லிகள், குருட்டுப் பாம்புகள், கூர்வாய்த் தவளைக் குடும்பத்தினைச் சார்ந்த தேரைகள் மற்றும் நச்சுத் தவளைகள். பல புதிய உலக பறவை பறவைகளிலும் இப்பழக்கம் காணப்படுகிறது. இவற்றுள் முக்கியமானவை எறும்பு பறவை, ஆண்ட்பேர்ட்ஸ், ஆண்ட்த்ரசசு, ஆண்ட்பிட்டாசு, கோலாப்டெசு பேரின பறவைகள். பாலூட்டிகளில் எறும்புண்ணி, ஆர்ட்வாக், ஆர்ட்ஒநாய், நல்லங்கு,முள்ளம்பன்றி, நம்பாடு மற்றும் தேன்கரடி (அசையாக் கரடி) முதலியவற்றுடன் பல்வேறு வாழும் மற்றும் அழிந்து போன பாலூட்டிகள்.  
மிர்மோகோபாகி முறையில் உணவூட்ட முறைகொண்ட தொடர்பில்லாத பாலூட்டிகள் இந்த உணவு முறைக்கேற்ற தழுவல்களைக் கொண்டுள்ளன. தரையில் அல்லது மரத்தில் அல்லது மரப்பட்டைகளுக்கு அடியில் எறும்பு அல்லது கரையான் கூடுகளிலிருந்து தோண்டி இரையினை உண்ணுபதற்கு வசதியாக இந்த விலங்குகளின் முன் கரங்கள் நன்கு மாறுபாடடைந்துள்ளன. பெரும்பாலான விலங்குகளில் பற்களும் தாடைகளும் அளவில் குறைத்துள்ளன.எறும்பினை உண்ணும் விலங்குகள் நீண்ட, ஒட்டும் நாக்குகளைக் கொண்டுள்ளன. பத்தொன்பதாம் மற்றும் இருபதாம் நூற்றாண்டின் முற்பகுதியில் பல விலங்கியல் வல்லுநர்கள் இந்த பகிரப்பட்ட பண்புகளின் அடிப்படையில் விலங்குகளைப் பாலூட்டியின் கீழ் எடென்டேட்டா வரிசையில் கொண்டுவந்தனர். இத்தகைய விலங்குகள் ஒற்றை வரிசையில் கொண்டுவரப்பட்டது. ஆனால் இத்தகைய வகைப்பாட்டைத் தக்கவைத்துக்கொள்வது கடினம் என்பது மிகத் தெளிவாகத் தெரிந்தது. மேலும் பல அம்சங்களை ஒன்றிணைந்த பரிணாம வளர்ச்சியின் எடுத்துக்காட்டாகக் காணும் போக்கு அதிகரித்தது. உதாரணமாக, 20ஆம் நூற்றாண்டின் தொடக்கத்தில், *தி கேம்பிரிட்ஜ் நேச்சுரல் ஹிஸ்டரி, தொகுதி 10, பாலூட்டியில்* , சில மாறுபட்ட அம்சங்களைப் பற்றி விவாதித்த பிராங்க் எவர்ஸ் பெடார்ட் "உண்மை என்னவென்றால், பல்வேறு மாறுபாடுடைய இந்த விலங்குகளைக் குறைந்தது இரண்டு தனித்தனி வரிசைகளில் பிரதிநிதித்துவப்படுத்த வேண்டும் என்றனர். இவை மாறுபட்ட பாலூட்டிகளின் குழுவின் வழித்தோன்றல்களாகும்."
# மிர்மெகோபாகி

## முதுகெலும்பிலிகள்

பொதுவாக, எறும்புகள் ஆபத்தானவை, சிறியவை, மற்றும் வெறுக்கத்தக்க மற்றும் தீங்கு விளைவிக்கும் வேதிச் சேர்மங்களைக் கொண்டவை என்பதால் அவை பிற முதுகெலும்பிகளை உணவாக உட்கொள்ளப்படுவதில்லை. இதனால் பல்வேறு எறும்பை ஒத்த உயிரிகள் எறும்பைப் போன்று ஒப்புமைப் போலி செய்கின்றன. இது முதுகெலும்பில்லாத உயிரிகளிடையே பாதுகாப்புக்கான ஒரு பொதுவான உத்தி. இருப்பினும், எறும்புகளின் எண்ணிக்கை ஏராளமாக உள்ளது. எனவே பல முதுகெலும்பற்ற உயிரிகள் எறும்புகளை உணவாக உட்கொள்கின்றன. எறும்புகளை உணவாக உண்ணும் விலங்குகளில் முக்கியமானவை குதிக்கும் சிலந்தி, மற்றும் ஓகோபிலிடே குடும்பச் சிலந்திகளாகும். சில சிலந்திகள், எறும்பு போன்று தோற்றமளிப்பதால் பேட்சின் போலியொப்புருவாக தோற்றமளித்து வேட்டையாடுபவர்களிடமிருந்து பாதுகாப்பையும், ஏராளமான உணவையும் பெறுகின்றன.  
ரெட்டுவிடே குடும்பத்தினைச் சார்ந்த ஹெட்டிராப்பிடிரா துணை வரிசையினைச் சார்ந்த ஹெமிப்பிடிரான் சிற்றினங்கள் பெரும்பாலும் எறும்புகளை உண்ணுகின்றன. இவற்றில் முக்கியமானவை *பாரெடோக்ளா* மற்றும் *அக்கேந்தோசுபிசு.*  
எறும்புகளை உணவாக உண்ணும் பூச்சிகளில் சில தரையில் ஊர்ந்து செல்லும் போது எதிர்கொள்ளும் சிறிய பூச்சிகளை உண்ணுபவைகளாக உள்ளன. இவற்றின் உணவில் பெரும்பங்காக எறும்புகள் உள்ளன. இவை சந்தர்ப்பவாத கொன்றுண்ணிகளாகும். குவி பரிணாமத்திற்கு குறிப்பிடத்தக்க உதாரணங்களாக கீழ்க்கண்ட சில இனங்கள் உள்ளன. நியுரோப்பிடிரன் வரிசையில் உள்ள மிர்மெலொண்டிடே குடும்பத்தினைச் சார்ந்த எறும்பு சிங்கங் எனப்படும் மிர்மெலோன் பேரின எறும்புகள், டிப்டிபிரன் குடும்பத்தினைச் சார்ந்த வெர்மிலெனிடேவில் லேம்புரோமையா மற்றும் வெர்மிலியோ பேரினத்தினைச் சார்ந்தவை. புழு சிங்கங்கள் எனப்படும் இத்தகைய இனங்கள் கூர்மையான குழி பொறிகளை மணல் அல்லது தூசியினைப் பயன்படுத்திக் கட்டுகின்றன. அடிப்பகுதியில் காத்திருக்கும் இந்தப் பூச்சிகள் குழிக்குள் விழும் இரையை உண்ணுகின்றன.  
மிர்மெகோபாகி முறை உணவூட்டத்தில் முதிர்ந்த எறும்புகளைச் சாப்பிடுவதை விட இளம் எறும்புகளை உண்ணுபதையே விருப்பமாக உள்ளது. நீலன் பட்டாம்பூச்சி குடும்ப வளர்நிலை இளம் உயிரியான கம்பளிப்பூச்சிகள் எறும்புகளின் குறிப்பிட்ட சிற்றின எறும்புகளின் முட்டை மற்றும் இளம் உயிரிகளை விரும்பிச் சாப்பிடுகின்றன. சிர்பிடே குடும்ப *மைக்ரோடான்* பேரினம் ஈக்களின் இளம் உயிரிகள் எறும்புகளின் புற்றுகளின் அருகே தன் இளம் பருவத்தினைச் செலவிட்டு எறும்புகளின் இளம் உயிரிகளை உண்ணுகின்றன. சில வண்டுகள் குறிப்பிட்ட வகை எறும்புகளின் குஞ்சுகளை உணவாக உண்பதில் நிபுணத்துவம் பெற்றவையாக உள்ளன. உதாரணமாக பிரஞ்சு கயானவைச் சார்ந்த கரும்புள்ளிச் செவ்வண்டினமான *டையோமசு தோராசிகசு* இளம் உயிரிகள் *வாசுமேனியா அரோபங்டேட்டாவினை* உண்ணுகின்றன.  
எறும்புகள் மீது ஆதிக்கம் செலுத்தும் விலங்குகளில் ஒன்று பிற எறும்பு வகையான படை எறும்பு மற்றும் இவற்றின் நெருங்கிய இனங்களாகும். ஊசெரியா பைரோய் மற்றும் புதிய உலக இராணுவ எறும்பு நோமாமிர்மெக்சு *எசென்பெகி,* பிரத்தியேக எறும்புகள் உண்ணிகளாகும். இவை பிற எறும்புகளை மட்டுமே உண்ணுகின்றன. பிற எறும்புகளான எசிடான் புருச்செல்லி தான் செல்லும் வழியில் வரும் கணுக்காலிகளை உண்ணும்; அவற்றில் எறும்புகளும் அடங்கும். எறும்புகளின் அளவு அதிகமாகவோ அல்லது குறைவாகவோ உணவில் காணப்படும். முதிர்ந்த எறும்புகளை விடக் கூட்டுப்புழு மற்றும் இளம் உயிரிகள் மிகுந்த ஊட்டச்சத்து மிக்கவை என்பதால் அதிக அளவில் வேட்டையாடப்படுகின்றன.
# பியர்சனின் நீண்டநக மூஞ்சூறு

**பியர்சனின் நீண்டநக மூஞ்சூறு** (Pearson's long-clawed shrew) (*சோலிசோரெக்சு பியர்சோனி* ) என்பது சோரிசிடே குடும்பத்தில் உள்ள பாலூட்டிகளின் ஒரு வகை. இது ***சோலிசோரெக்சு*** பேரினத்தினைச் சார்ந்த ஒற்றைச் சிற்றினமாகும். இது இலங்கையில் மட்டுமே காணப்படும் அகணிய உயிரியாகும். இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல வறண்ட காடுகள் மற்றும் மிதவெப்பமண்டல அல்லது வெப்பமண்டல வறண்ட தாழ் நில புல்வெளி. இது வாழ்விடம் இழப்பால் அச்சுறுத்தப்படுகிறது. இது சிங்கள மொழியில் ශ්රී ලංකා නියදිගු මා හික් මීයා என அறியப்படுகிறது.  
கொழும்பு அருங்காட்சியகத்தின் இயக்குநர் முனைவர் ஜோசப் பியர்சன் எஃப்.ஆர்.எஸ்.இ (1910-1933) நினைவாக இந்த மூஞ்சூறுவிற்கு பெயரிடப்பட்டது. பியர்சன் 1924ஆம் ஆண்டு ஜனவரி 1இல் இதனைக் கண்டுபிடித்தார்.
# பியர்சனின் நீண்டநக மூஞ்சூறு

## விளக்கம்

தலை மற்றும் உடலின் நீளம் 12 முதல் 13 செ.மீ. வரையிலும் வாலின் நீளம் சுமார் 6 முதல் 7 செ.மீ. வரை இருக்கும். உடலின் மேற்பகுதியில் அடர் சாம்பல்-பழுப்பு நிறத்திலும், ஒளிரக்கூடிய முடிகளின் நுனிகளைக் கொண்டது உடலின் கீழ்ப்பகுதி வெளிறிய நிறமுடையது. முன்பாத நகங்கள் நீளமானவை. நடு நகம் 5 மி.மீ. நீளமுடையது. முன்காலின் பாதம் பழுப்பு நிறமுடையது. வால் அடர் பழுப்பு நிறத்தில், அடிப்பகுதியில் வெளிறியும் முடிகளற்றும் காணப்படும்.
# அரிசுட்டாட்டிலிய இயற்பியல்

** அரிசுடாட்டிலிய இயற்பியல்** (*Aristotelian physics*) கிரேக்க மெய்யியலாளரான அரிசுட்டாட்டில் (கிமு 384-322) இயற்றிய இயற்பியல் எனும் இயற்கை அறிவியல் பற்றிய நூல் வடிவமாகும். அரிசுட்டாட்டில் இந்நூலில் உறழ்திணை, உயிர்த்திணைப் பண்டங்களின், புவியக, வானகப் பண்டங்களின் மாற்றங்களை அதாவது இடஞ்சார்ந்தனவும் உருவளவு, எண்ணிக்கை ஆகிய அளவு சார்ந்தனவும் உருவாதல், அழிதல், நிலவல் சார்ந்தனவும் ஆகிய அனைத்து இயற்கைப் பொருள்களின் மாற்றங்கள் சார்ந்த பொது மாற்ற நெறிமுறைகளை அல்லது அடிப்படைகளை, நிறுவ முயன்றுள்ளார்). இவர் இயற்பியலை உளஞ்சார்ந்த மெய்யியல், புலன் பட்டறிவு, நினைவு, உடற்கூறு இயல், உயிரியல் ஆகிய அனைத்தையும் சார்ந்த விரிவான புலமைப்பரப்பாகக் கருதினார். இது சிந்தனை சார்ந்த அனைத்து அடிப்படைகளையும் அதாவது பொதுவான இயற்கை சார்ந்த பல்வேறு புலமைப்பரப்புகளையும் உள்ளடக்கியது.  
அரிசுட்டாட்டிலிய இயற்பியல் புவியை மையமாக்க் கொண்டு அதைச் சுற்றி அமைந்த மையமொன்றிய விண்கோளங்களால் ஆகிய அண்டக் கட்டமைப்பு பற்றி ஆய்கிறது, இவர் புவிக்கோளம் மண், நீர், காற்று, நெருப்பு ஆகிய நான்கு த்னிமங்களால்(பூதங்களால்) ஆனதாகவும் இவை மாற்றத்துக்கும் அழிவுக்கும் உட்பட்ட்தாகவும் கருதினார். விண்கோளங்கள் ஐந்தாம் தனிம்மான(பூதமான) வெளி அதாவது மாற்றமற்ற ஈதரால் ஆயதாக்க் கருதினார். இவற்றால் ஆகிய பொருட் பண்டங்களுக்கு இயலபான இயக்கம் அமைகிறது. மண்ணும் நீரும் கீழ்நோக்கி புவியில் வீழ்கின்றன. காற்றும் நெருப்பும் புவியில் இருந்து மேல்நோக்கி எழுகின்றன. இத்தகைய இயக்கத்தின் வேகம் அப்பண்ட ஊடகங்களின் அடர்த்தியையும் எடையையும் சார்ந்திருக்கும். வெற்றிட்த்தில் பண்டங்கள் வரம்பிலா வேகத்தில் இயங்க நேரும் என்பதால் வெற்றிடமே நிலவுவதில்லை என அரிசுட்டாட்டில் வாதிட்டார்.  
இவர் புவிநிகழ் மாற்றங்களுக்கான நான்கு விளக்கங்களை அல்லது காரணங்களை விவரித்தார்: அவை பொருட்சார்ந்தன, உருவஞ்சார்ந்தன, விளைவுசார்ந்தன, அறுதியானவை என நான்கு வகைப்பட்டனவாகும். உயிர்த்திணைப் பண்டங்களைப் பொறுத்தவரை அவை நோக்கீடு முறைகளால் அறியமுடிந்த இயற்கை வகைகளாகக் கொண்டார். இந்த இயற்கை வகைகளில் அடிப்படை வகைகளும் அந்த அடிப்படை வகைகளால் உருவாகும் குழு வகைகளும் அடங்கும். தற்காலச் செய்முறைகளைப் போன்ற செயல்களேதும் மேற்கொள்ளவில்லை. இவர் திரட்டப்படும் எண்ணற்ற தரவுகளையும் நோக்கீடுகளையுமே சார்ந்தே உடல் உருவளவு, ஆயுள் போன்ற அளவியலான உறவுகள் சார்ந்த கருதுகோள்களை உருவாக்கினார்.
# அரிசுட்டாட்டிலிய இயற்பியல்

## முறைகள்

அரிசுட்டாட்டிலின் *இயற்பியல் நூலின் 1837 ஆம் ஆண்டைய பதிப்பின் ஒரு பக்கம்* ; இந்நூல் இயல் மெய்யியல், தற்கால இயற்பியல் சார்ந்த த்லைப்புகளின் பகுதிகள் எனப் பல கருப்பொருள்களை விவரிக்கிறது.]]  
பொதுவான மாந்தப் பட்டறிவோடு பொருந்தியிருந்தாலும், அரிசுட்டாட்டிலிய இயற்பியல் நெறிமுறைகள் அல்லது அடிப்படைகள் கட்டுபடுத்திய அளவியலான செய்முறைகளைச் சார்ந்து அமைவதல்ல; அவை இன்றைய அறிவியல் வேண்டுவது போன்று புடவியை நடைமுறையில் துல்லியமாக அளவியலான முறையில் உருவகிப்பதில்லை அல்லது விவரிப்பதில்லை. இவரது சமகாலத்தவரான அரிசுட்டார்க்கசு இந்த நெறிமுறைகளை மறுத்து புடவிக்கான கதிர்மையக் கோட்பாட்டை முன்மொழிந்தார். ஆனால் அச்சமகாலக் கண்ணோட்டங்கள் எடுபடவினலை; ஏற்கவும் படவில்லை. அன்றாடப் பட்டறிவு சார்ந்து அரிசுட்டாட்டிலின் அடிப்படைகளை மறுப்பது அரியதாயிருந்தது. ஆனால், பிறகு தோன்றிய அறிவியல் முறை தனது மேம்பட்ட தொழில்நுட்பங்களான தொலைநோக்கி, வெற்றிட எக்கி ஆகியவற்றைப் பயன்கொண்டு செய்த செய்முறைகள் வாயிலாகவும் கவனமான அளவீடுகள் வாயிலாகவும் எளிதாக அரிசுட்டாட்டிலிய இயற்பியல் அடிப்படைகளை எதிர்கொண்டது.  
அரிசுட்டாட்டிலிய இயற்பியலுக்கும் தற்கால புத்தியற்பியலுக்கும் இடையே தெளிவான வேறுபாடு உள்ளது. முந்தையது கணிதவியலைப் பெரிதும் பயன்படுத்துவதே இல்லை. என்றாலும் அரிசுட்டாட்டிலிய இயற்பியல் புத்தியற்பியலோடு அதன் புலன்சார் பட்டறிவிலும் தொடர்ச்சியிலும் பொருந்துவதை அண்மிய சில ஆய்வுகள் மதிப்பிட்டுள்ளன.
# ச. அம்பேத்குமார்

**ச. அம்பேத்குமார்** (*S. Ambeth Kumar*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் வந்தவாசி தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் வந்தவாசி தொகுதியில் இருந்து திமுக சார்பில் சட்டமன்ற உறுப்பினரானார்.
# ச. அம்பேத்குமார்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | வந்தவாசி | திமுக | 80,206 | 44.79 |
| 2021 | வந்தவாசி | திமுக | 102,064 | 54.88 |
# பார்வோன்களின் அணிவகுப்பு

**பார்வோன்களின் தங்கமயமான அணிவகுப்பு** (**Pharaohs' Golden Parade**) புது எகிப்திய இராச்சியத்தை கிமு 1550 முதல் கிமு 1077 முடிய ஆண்ட 17-ஆம் வம்ச முதல் 20-ஆம் வம்சத்தின் 18 பார்வோன்கள் மற்றும் 4 அரசிகளின் மம்மிகளுடன் கூடிய அழகிய வேலைப்பாடுகளுடன் வர்ணம் தீட்டப்பட்ட சவப்பெட்டிகளை, அழகிய ஊர்திகளில் ஏற்றிச் செல்லப்பட்டு, எகிப்தின் அருங்காட்சியகத்திலிருந்து 5 கிலோ மீட்டர் தொலைவில் உள்ள எகிப்திய பண்பாட்டின் தேசிய அருங்காட்சியகத்தில் வைப்பதற்கு, எகிப்து அரசின் முழு அரசு மரியாதையுடன் 3 ஏப்ரல் 2021 அன்று அணிவகுப்பாகக் கொண்டுச் செல்லப்பட்டது.
# பார்வோன்களின் அணிவகுப்பு

## அணிவகுப்பில் எடுத்துச் செல்லப்பட்ட மம்மிகள்

அணிவகுப்பு வண்டிகளில் எடுத்துச் செல்லப்பட்ட புது எகிப்து இராச்சியத்தை ஆண்ட 17-ஆம் வம்சம் முதல் 20-ஆம் வம்ச பார்வோன்கள் மற்றும் அரசிகளின் மம்மிகள் பட்டியல்::
1. செக்கனென்ரே தாவோ – (கிமு 1558/1560 – கிமு 1558) – 17-ஆம் வம்சம்
1. அரசி அக்மோஸ்-நெபர்தாரி -18-ஆம் வம்சம்
1. முதலாம் அமென்கோதேப் - (கிமு 1526 – 1506) - 18-ஆம் வம்சம்
1. அரசி அக்மோஸ்-மெரிதமுன் – 18-ஆம் வம்சம்
1. முதலாம் தூத்மோஸ் - (கிமு 1506 – 1493) - 18-ஆம் வம்சம்
1. இரண்டாம் தூத்மோஸ் – (கிமு 1493 - 1479) -18-ஆம் வம்சம்
1. அரசி ஆட்செப்சுட்டு – (கிமு 1507 – கிமு1458) -18-ஆம் வம்சம்
1. மூன்றாம் தூத்மோஸ் – (கிமு 1479 - கிமு 1425) - 18-ஆம் வம்சம்
1. இரண்டாம் அமென்கோதேப் – (கிமு 1421 - கிமு 1407) - 18-ஆம் வம்சம்
1. நான்காம் தூத்மோஸ் – (கிமு 1401 – 1391) -18-ஆம் வம்சம்
1. மூன்றாம் அமென்கோதேப் – (கிமு 1386 – 1349) -18-ஆம் வம்சம்
1. அரசி தியே –18-ஆம் வம்சம்
1. முதலாம் சேத்தி- (கிமு 1290–1279) - 19-ஆம வம்சம்
1. இரண்டாம் ராமேசஸ் – (கிமு 1292 - கிமு 1189) - 19-ஆம் வம்சம்
1. மெர்நெப்தா – (கிமு 1213 - கிமு 1203) - 19-ஆம் வம்சம்
1. இரண்டாம் சேத்தி – (கிமு 1203 முதல் கிமு 1197) - 19-ஆம் வம்சம்
1. சிப்டா – (கிமு 1197 - கிமு 1191) -19-ஆம் வம்சம்
1. மூன்றாம் ராமேசஸ் – (கிமு 1189 - 1077) = 20-ஆம் வம்சம்
1. நான்காம் ராமேசஸ் – (கிமு 1155 - கிமு 1149) - 20-ஆம் வம்சம்
1. ஐந்தாம் ராமேசஸ் – (கிமு 1149 முதல் கிமு 1145) -20-ஆம் வம்சம்
1. ஆறாம் ராமேசஸ் - (8 ஆண்டுகள்) - 20-ஆம் வம்சம்
1. ஒன்பதாம் ராமேசஸ் – (கிமு 1129 – கிமு 1111) - 20-ஆம் வம்சம்
# பார்வோன்களின் அணிவகுப்பு

## இதனையும் காண்க

- எகிப்திய பார்வோன்கள் பட்டியல்
# Module:Medical cases chart/styles.css

/* */
.cbs-ibl {
display: inline-block;
text-align: ;
white-space: nowrap;
}
.cbs-ibr {
display: inline-block;
text-align: ;
white-space: nowrap;
}  
.mw-customtoggle {
-width: ;
padding: 0 ;
}
.mw-onofftoggle.mw-collapsible-toggle-off, .mw-partialtoggle.mw-collapsible-toggle-collapsed {
-color: transparent;
-style: solid;
}
.mw-partialtoggle.mw-collapsible-toggle-partial {
-color: lightblue;
-style: dashed;
}
.mw-onofftoggle.mw-collapsible-toggle-on, .mw-partialtoggle.mw-collapsible-toggle-expanded {
-color: lightblue;
-style: solid;
}
# சிறீதேவிகா

**சிறீதேவிகா** (*Sridevika*) என்பவர் ஒரு இந்திய திரைப்பட நடிகை ஆவார். இவர் தமிழ், தெலுங்கு, மலையாளம், கன்னடத் திரைப்படங்களில் தோன்றியுள்ளார்.
# சிறீதேவிகா

## ஆரம்ப நாட்களில்

சிறீதேவிகா கேரளத்தின் பாலக்காட்டில் பிறந்தாவர். இவர் 2010 மார்ச்சில் விமானியான ரோஹித் ராமச்சந்திரனை மணந்தார்.  
இவர் தமிழ்த் திரைப்படங்களில் ஜெய் ஆகாசுக்கு ஜோடியாக அகத்தியனின் *ராமகிருஷ்ணா* (2004) படத்தின் வழியாக நுழைந்தார்.அதைத் தொடர்ந்து *அந்த நாள் ஞாபகம்* (2005) படத்தில் நடித்தார். பின்னர் ராஜபாபு போன்ற தெலுங்கு படங்களிலும், மலையாள படங்களான அவன் சாண்டியுடே மகன் (2007), பார்த்தன் கண்ட பரலோகம் (2008), "மஞ்சாடிகுரு" (2012) போன்ற படங்களிலும், சுதீப் ஜோடியாக மை ஆட்டோகிராப் (2006) உள்ளிட்ட கன்னட படங்களிலும் தோன்றினார். தற்போது அவர் ரேண்டம் வெகரம் என்ற மலையாள வலைத் தொடரை இயக்குகிறார்.
# சிறீதேவிகா

## திரைப்படவியல்

; படங்கள்  
| 2004 | *கேரள ஹவுஸ் உடன் விற்பனைக்கு* | தமயந்தி | மலையாளம் |  |
| --- | --- | --- | --- | --- |
| 2004 | *ராமகிருஷ்ணா* | பூஞ்சோலை | தமிழ் |  |
| 2005 | *அந்த நாள் ஞாபகம்* | தமிழ் |  |  |
| 2005 | *அன்பே வா* | பிரியா | தமிழ் |  |
| 2006 | *ராஜபாபு* | தெலுங்கு |  |  |
| 2006 | *மை ஆட்டோகிராப்* | லாதிகா | கன்னடம் |  |
| 2006 | *நீலகண்டா* | கங்கா | கன்னடம் |  |
| 2007 | *சாந்தா* | கன்னடம் |  |  |
| 2007 | *க்ஷான க்ஷானா* | கன்னடம் |  |  |
| 2007 | *அவன் சாண்டியுடே மகன்* | ஷோபா | மலையாளம் |  |
| 2008 | *பார்த்தன் கண்ட பரலோகம்* | சத்தியபாமா | மலையாளம் |  |
| 2008 | *செம்படா* | மீனாட்சி | மலையாளம் |  |
| 2009 | *ஞாபகங்கள்* | மீரா | தமிழ் |  |
| 2009 | *மாயமாலிகா* | மலையாளம் |  |  |
| 2012 | *மஞ்சாடிகுரு* | லதா | மலையாளம் |  |
| 2017 | *ரேண்டம் வெகரம்* | இயக்குநர் | மலையாளம் |  |
| 2018 | *ஓரு குப்ரசிதா பயன்* | அனுராதா ஸ்ரீதர் | மலையாளம் | } |
# ஆசியச் சாம்பல் மூஞ்சூறு

**ஆசியச் சாம்பல் மூஞ்சூறு** (*Asian gray shrew*)(*குரோசிடுரா அட்டெனுவாட்டா*) என்பது சோரிசிடே குடும்பத்தினைச் சார்ந்த பாலூட்டியாகும். இது பூட்டான், கம்போடியா, சீனா, இந்தியா, இலாவோசு, மலேசியா, மியான்மர், நேபாளம், பாக்கித்தான், பிலிப்பீன்சு, தாய்லாந்து மற்றும் வியட்நாமில் காணப்படுகிறது . இப்பகுதியில் காணப்படும் பொதுவான உயிரினங்களில் ஒன்றாக உள்ளது. இதனைப் பன்னாட்டு இயற்கை பாதுகாப்புக்கான சங்கம் தீவாய்புக் கவலை குறைந்த இனமாக மதிப்பிட்டுள்ளது.
# ஆசியச் சாம்பல் மூஞ்சூறு

## விளக்கம்

ஆசியச் சாம்பல் மூஞ்சூறுவின் தலை மற்றும் உடல் நீளம் 66 முதல் 89 மி.மீ. வரையிலும் வாலின் நீளமானது பொதுவாக இந்த நீளத்தில் 60% முதல் 70% வரை இருக்கும். இதன் எடை ஆகும். தலை மற்றும் முதுகு புறத்தில் காணப்படும் உரோமங்கள் அடர் சாம்பல் முதல் புகை-பழுப்பு நிறத்தில் இருக்கும். அடிப்பகுதிகள் அடர் சாம்பல் நிறத்திலும் வாலானது அடர் பழுப்பு நிறத்திலும் காணப்படும்.
# ஆசியச் சாம்பல் மூஞ்சூறு

## பரவலும் வாழ்விடமும்

ஆசியச் சாம்பல் மூஞ்சூறு தென்கிழக்கு ஆசியாவைப் பூர்வீகமாகக் கொண்டுள்ளது. இது கம்போடியா, தென்கிழக்கு சீனா, வட இந்தியா, லாவோ மக்கள் ஜனநாயக குடியரசு, மலேசியா, மியான்மர், பிலிப்பைன்ஸ், தைவான், தாய்லாந்து மற்றும் வியட்நாம் மற்றும் இந்தோனேசியாவில் காணப்படுகிறது. இதன் கடல் மட்டத்திலிருந்து சுமார் உயரம் உள்ளப் பகுதிகளில் காணப்படும். இது தாழ் நிலம் மற்றும் மாண்டேன் மழைக்காடுகள், மூங்கில் காடு, புதர் நிலம், காடுகளை ஒட்டிய நீரோடைகள் மற்றும் ஆறுகள் உள்ளிட்ட பல்வேறு வகையான வாழ்விடங்களில் வாழ்கிறது.
# ஆசியச் சாம்பல் மூஞ்சூறு

## சூழலியல்

மூஞ்சூறு துணைக் குடும்பமான குரோகுரினாவின் மற்ற உறுப்பினர்களைப் போலவே, ஆசியச் சாம்பல் மூஞ்சூறும் பூச்சிகளை உண்ணுகின்றது. நிலப்பரப்பில் வாழும் இந்த மூஞ்சூறு பகல் மற்றும் இரவு என முழு நேரமும் செயலில் உள்ளது. இதன் இயற்கை வரலாறு அதிகம் ஆய்வு செய்யப்படவில்லை. இவை நான்கு முதல் ஐந்து குட்டிகளை ஈணுகின்றன.
# ஆசியச் சாம்பல் மூஞ்சூறு

## நிலை

ஆசியச் சாம்பல் மூஞ்சூறு இதன் பரம்பலின் பல பகுதிகளில் மிகுதியாகக் காணப்படுகிறது. குறிப்பிட்ட அச்சுறுத்தல்கள் எதுவும் அடையாளம் காணப்படவில்லை, ஆனால் சில இடங்களில், வாழ்விட அழிவால் பாதிக்கப்படுகிறது. அறிமுகப்படுத்தப்பட்ட இரைகெளவல் பாதிப்பினை ஏற்படுத்துகிறது. இது பல பாதுகாக்கப்பட்ட பகுதிகளில் காணப்படுகின்றது. பன்னாட்டு இயற்கை பாதுகாப்புச் சங்கம் இதன் நிலையினை "தீவாய்ப்புக் கவலை குறைந்த இனம்" என்று மதிப்பிட்டுள்ளது.
# சாம்ஸ்

**சாம்ஸ்** (*Chaams*, பிறப்பு 30 நவம்பர் 1972) என்பவர் ஒரு இந்திய திரைப்பட நடிகர் ஆவார். இவர் குறிப்பாக தமிழ் படங்களில் நகைச்சுவைப் பாத்திரங்களில் தோன்றினார். இவரது இயற் பெயர் சுவாமிநாதன் ஆகும். குறிப்பாக கிரேசி மோகனின் *நாடகங்களில் மற்றும் பாலைவனச் சோலை* (2009) மற்றும் *ஒன்பதுல குரு* (2013) ஆகிய குறிப்பிடத்தக்க படங்களில் நடித்துள்ளார். மேலும் இவர் தமிழ்த் திரை அலைவரிசையின் நகைச்சுவை நிகழ்ச்சியில் ஜி. கார்த்திகேயனுடன் தோன்றியுள்ளார்.
# காசுமீர கத்தூரி மான்

**காசுமீர கத்தூரி மான்** (*Kashmir musk deer*) (*மோசசு கப்ரியசு*) ஆப்கானித்தான், இந்தியா மற்றும் பாக்கித்தானை பூர்வீகமாகக் கொண்ட அருகிய இனமாகக் கத்தூரி மான் உள்ளது. சமீபத்திய ஆய்வுகள் கத்தூரி மான் மேற்கு நேபாளத்தைப் பூர்வீகமாகக் கொண்டுள்ளன என்பதைக் காட்டுகின்றன. இந்த இனம் முதலில் ஆல்பைன் கத்தூரி மானின் துணையினமாக விவரிக்கப்பட்டது. ஆனால் இப்போது இது தனி சிற்றினமாக வகைப்படுத்தப்பட்டுள்ளது. இந்த மான் 60 செ.மீ. உயரமுடையது. ஆண் மான்களுக்குக் கொம்புகள் உண்டு. இவை இனச்சேர்க்கையின் போது பெண் மானைக் கவரப் பயன்படுத்துகின்றன.  
ஆசியா முழுவதும் காணப்படும் ஏழு ஒத்த உயிரினங்களில் ஒன்றான காசுமீர கத்தூரி மான், வாழ்விட இழப்பு காரணமாகவும், வேட்டையாடுபவர்களாலும் ஆபத்தில் உள்ளது. இந்த மான்களில் காணப்படும் விலைமதிப்பற்ற வாசனை சுரப்பிகளுக்காக வேட்டையாடப் படுகிறது. இது பாக்கித்தானில் ஆபத்தான உயிரினமாகப் பட்டியலிடப்பட்டுள்ளது.  
ஆப்கானிஸ்தானில் 1948 முதல் 2009 வரை காசுமீர கத்தூரி மான் அறிவியல் பூர்வமாக அறிவிக்கப்படவில்லை. ஆனால் ஆப்கானித்தானின் நூரிஸ்தான் மாகாணத்தில் ஜூன் 2009 இல் நடத்தப்பட்ட ஒரு ஆய்வில், குறைந்தது மூன்று மாதிரிகள் கண்டுபிடிக்கப்பட்டன. கட்டுப்பாடற்ற வேட்டை, விரைவான காடழிப்பு, வாழ்விடச் சிதைவு மற்றும் கடுமையான சட்டங்கள் இல்லாததால் கத்தூரி மானின் அழிவு நீடிக்கின்றது. கோடையில், கத்தூரி மான் சிதறிய பாறை வெளிப்புறங்களில் ஆல்பைன் காடுகளில் 3,000 முதல் 3,500 மீ. உயரத்தில் காணப்படுகிறது. இவை தொடர்ந்து செங்குத்தான சரிவுகளை (≥ 20 °) பயன்படுத்துகின்றன. இதனால் இவற்றை அணுகுவது கடினமாக உள்ளது. ஆப்கானிஸ்தானில் கத்தூரி மான்களின் பொருத்தமான வாழ்விடங்களாக சி. நூரிஸ்தான் (75.5%), குனர் (14.4%) மற்றும் லக்மான் (10.1%) மாகாணங்கள் உள்ளன. இம்மாகாணங்களில் சுமார் 1,300 சதுர கி.மீ. பரப்பளவில் இவை காணப்படுகின்றன. ஒப்பீட்டளவில் பரந்ததாக இருந்தாலும், ஆப்கானிஸ்தானில் காசுமீர கத்தூரி மான்களின் வாழ்விடங்கள் தொடர்ச்சியாக இல்லாமல் துண்டு துண்டாகத் உள்ளன.
# அம்பானி சங்கர்

**அம்பானி சங்கர்** (*Ambani Shankar*) என்பவர் இந்திய நடிகராவார். இவர் குறிப்பாக தமிழ் படங்களில் நடித்துவருகிறார். இவர் *ஜி* (2005), *அம்பாசமுத்திரம் அம்பானி* (2010) உள்ளிட்ட படங்களில் தோன்றியுள்ளார், மேலும் இவரது திரைப் பெயரை பிந்தைய படத்திலிருந்து பெற்றார்.
# அம்பானி சங்கர்

## தொழில்

சங்கர் மதுரையின் திருமங்கலத்தில் வளர்ந்தார். நடிகர் வடிவேலுவின் வெற்றியால் ஈர்க்கப்பட்ட இவர், திரைப்படங்களில் நடிக்க 2004 ஆம் ஆண்டில் சென்னைக்குச் சென்றார். திரைப்படங்களில் வாய்ப்பு பெற முடியாமல், கே. பாக்யராஜின் அலுவலகத்தில் எழுத்தராக பணியாற்றத் தொடங்கினார். *ஜி* (2005) படத்தில் சாலை ஓர மிதிவண்டி புழுது பார்ப்பவர் பாத்திரத்தை என். லிங்குசாமி அளித்தார். *இந்திரலோகத்தில் நா. அழகப்பன்* (2008) மற்றும் *குசேலன்* (2008) உள்ளிட்ட படங்களில் சிறிய நகைச்சுவை வேடங்களில் தொடர்ந்து நடித்தார்.  
சங்கருக்கு ஒரு திருப்புமுனையாக அமைந்தது *அம்பாசமுத்திரம் அம்பானி* (2010) படமாகும். அதில் கருணாசுடன் இணைந்து ஒரு எதிர்மறை கதாப்பாத்திரத்தில் நடித்தார். ரெடிஃப்.காம் படத்தில் இவரது நடிப்பைப் பாராட்டியது. அதேபோல், Sify.com இவரை "ஒரு நல்ல நடிகர்" என்று குறிப்பிட்டது. பின்னர் இவர் தனது திரைப் பெயருக்கு முன்னொட்டாக "அம்பானி"யைச் சேர்த்தார்.  
2013 இல், சங்கர் நடிகர் விஜயுடன் இணைந்து ஜோஸ் ஆலுக்காஸ் விளம்பரத்தில் தோன்றினார். 2017 ஆம் ஆண்டில், தமிழ்நாடு மாநில பாரா பேட்மிண்டன் போட்டியில் பங்கேற்று தங்கப்பதக்கம் வென்றார்.
# அம்பானி சங்கர்

## திரைப்படவியல்

| 2005 | *ஜி* |  |  |
| --- | --- | --- | --- |
| 2005 | *ஆறு* | சின்னா |  |
| 2006 | *பேரரசு* | ஐஸ்வர்யாவின் நண்பர் |  |
| 2007 | *வல்லவன்* |  |  |
| 2007 | *கருப்புசாமி குத்தகைதாரர்* |  |  |
| 2007 | *பிறகு* | சமராசத்தின் உதவியாளர் |  |
| 2008 | *இந்திரலோகத்தில் நா. அழகப்பன்* |  |  |
| 2008 | *இன்பா* |  |  |
| 2008 | *சக்கர வியூகம்* | கண்ணாவின் நண்பர் |  |
| 2008 | *குசேலன்* |  |  |
| 2009 | *பாடிக்காதவன்* |  |  |
| 2009 | *வைகை* |  |  |
| 2010 | *அம்பாசமுத்திரம் அம்பானி* | கார்த்தி |  |
| 2010 | *விருந்தாளி* | பார்த்திபன் |  |
| 2012 | *விளையாட வா* | குணா |  |
| 2012 | *பாண்டி ஒலிப்பெருக்கி நிலயம்* |  |  |
| 2013 | *பட்டத்து யானை* |  |  |
| 2015 | *கலை வேந்தன்* |  |  |
| 2015 | *144* |  |  |
| 2016 | *நனையாதே மழையே* |  |  |
| 2016 | *அட்ரா மச்சான் விசிலு* |  |  |
| 2016 | *பட்டதாரி* |  |  |
| 2016 | *கோடம்பாக்கம் கோகிலா* |  |  |
| 2017 | *கனவு வாரியம்* |  |  |
| 2017 | *காதல் காலம்* |  |  |
| 2017 | *அராசகுலம்* |  |  |
| 2017 | *சவரிக்காடு* |  |  |
| 2018 | *குலேபகாவலி* | மாரி |  |
| 2018 | *பக்கா* |  |  |
| 2019 | *கண்ணே கலைமானே* | கமலகண்ணனின் நண்பர் |  |
| 2019 | *என் காதலி சீன் போடுறா* |  |  |
| 2019 | *உதய்* |  |  |
| 2020 | *என் சங்கத்து ஆள அடிச்சவன் எவண்டா* |  |  |
| 2020 | *திரௌபதி* | பாய் |  |
| 2020 | *கொம்பு* |  |  |
| 2021 | *மைக்கேல்பட்டி ராஜா* |  |  |
| 2022 | *பெஸ்டி* | சங்கர் | } |
# அரிசுட்டாட்டிலின் உயிரியல்

**அரிசுட்டாட்டிலின் உயிரியல்** (*Aristotle's biology*) அரிசுட்டாட்டிலின் அறிவியல் நூல்களில் ஒன்றாகும். அரிசுட்டாட்டில் இந்நூலில் உயிரியலின் கோட்பாட்டை, முறையான நோக்கீடுகள். விலங்கியல் சார்ந்து திரட்டிய தகவல்கள் சார்ந்த வரையறுக்கிறார். இவற்றில் உள்ள பல நோக்கீடுகளை அவர் இலெசுபோசு தீவில் தங்கியிருந்தபோது திரட்டியுள்ளார். இவை குறிப்பாக, தற்போது கல்லோன் வளைகுடா எனப்ப்டும் பிரா கடற்கழிமுகத்தில் திரட்டிய கடல் உயிரியல் சார்ந்த தகவல்களின் விவரங்களை உள்ளடக்குகின்றன.. இவரது உயிரியல் கோட்பாடு பிளாட்டோவின் வடிவக் கோட்பாட்டில் இருந்து பெறப்பட்டதானாலும். அதிலிருந்து வேறுபட்ட வடிவக் கருத்தினக் கண்ணோட்டத்தைச் சார்ந்த ஒன்றாக அமைகிறது.
# அரிசுட்டாட்டிலின் உயிரியல்

## சூழல் களம்

20 ஆண்டுகள் இருந்தார்.]]
# Module:Location map/data/Mexico State of Mexico

return {
name = 'State of Mexico',
top = 20.37,
bottom = 18.26,
= -100.68,
= -98.44,
image = 'Mexico Estado de Mexico location map.svg',
-- image1 reserved for relief map
image2 = 'Mexico Estado de Mexico location map (urban areas).svg'
}
# அல்பைன் கத்தூரி மான்

இமயமலை அடிவாரத்தில் காணப்படும் ஆல்பைன் கத்தூரி மானானது தற்போது தனி இனமாகக் கருதப்படுகிறது. இது இமயமலை கத்தூரி மான் எனப்படுகிறது. அல்பைன் கத்தூரி மான் உத்தராகண்டத்தின் மாநில விலங்காகும்.
# அல்பைன் கத்தூரி மான்

## வகைப்பாட்டியல்

அல்பைன் கத்தூரி மான் மொசிடே குடும்பத்தைச் சேர்ந்தது. இந்த குடும்பம் போவிடே மற்றும் செர்விடே ஆகியவற்றை உள்ளடக்கிய கிளேட்டின் ஒரு பகுதியாகும். இது ஜிராஃபிடேவின் சகோதர குழுவாகும். இவை அனைத்தும் ஆர்டியோடாக்டைலா என்ற வரிசையில் ரூமினேடியாவுடன் ஒன்றாக இணைக்கப்பட்டுள்ளது. சமீபத்திய ஆய்வுகள் ஆர்டியோடாக்டைல்களுக்கும் சீட்டேசியன்களுக்கும் இடையிலான உறவைக் காட்டியுள்ளன. இவையிரண்டும் செர்டியோடாக்டைலா வரிசையில் இணைக்கப்பட்டுள்ளன.  
இந்த சிற்றினத்தில் இரண்டு துணையினங்கள் அங்கீகரிக்கப்பட்டுள்ளன:  
- *மொ. கி. கிறைசோகாசுடர்* - திபெத்தின் தென்பகுதி, இமாச்சலப் பிரதேசம், உத்தராகண்டம், சிக்கிம், நேபாளம் மற்றும் பூட்டான்
- *மொ. கி. சிபேனிகசு* - கிங்காய் மாகாணம், கான்சு, நின்ஷியா தன்னாட்சிப் பகுதி, மேற்கு சிச்சுவான் மற்றும் வடமேற்கு யுன்னான்
# அல்பைன் கத்தூரி மான்

## பண்புகள்

அல்பைன் கத்தூரி மான், சிறிய வகை மான் ஆகும். இதனுடைய உயரம் 40 முதல் 60 செ.மீ. ஆகும். வாய்க்குள் மறையாத நீண்ட கோரைப் பல் மேல் தாடையில் காணப்படும்.
# அல்பைன் கத்தூரி மான்

## பரவலும் வாழிடமும்

அல்பைன் கத்தூரி மான் மேற்கு சீனா, திபெத், சிச்சுவான் மற்றும் கான்சு பகுதிகளில் உயரத்தில் ஊசியிலைக் காடுகள் மற்றும் இலையுதிர் காடுகளில் வாழ்கிறது. நேபாளத்தில் காப்தாட், சாகர்மாதா, ஷெ-போக்ஸூன்டு, லங்டாங், மக்காலு பருன் தேசிய பூங்காக்கள், அன்னபூர்ணா, கஞ்சன்ஜங்கா பாதுகாப்பு பகுதிகள் மற்றும் டோர்படன் வேட்டை பாதுகாப்பு பகுதி. 2015ஆம் ஆண்டு கிழக்கு பூட்டானின் சக்தெங் காட்டுயிர் காப்பகத்தில் உயரத்தில் பதிவு செய்யப்பட்டுள்ளது.  
மலைக் குகைகள் மற்றும் புதர்கள் இவற்றின் சிறந்த வாழ்விடமாக அமைகின்றன.
# அல்பைன் கத்தூரி மான்

## நடத்தை மற்றும் சூழலியல்

அல்பைன் கத்தூரி மான் அசைபோடும் தாவர உண்ணி வகை விலங்காகும். இவை முதன்மையாக ஃபோர்ப்சு, புல், பாசி, இலைச்சென் மற்றும் துளிர்கள், இலைகள் மற்றும் புதர்களின் கிளைகள் ஆகியவற்றை உண்கிறது.  
ஆண்கள், வளங்கள் மற்றும் சமூக அந்தஸ்துக்காகப் போட்டியிடுகிறார்கள். மிக உயர்ந்த நிலையில் இருப்பற்றுக்கு உணவு, தங்குமிடம், பிரதேசம் மற்றும் இனப்பெருக்க உரிமைகள் போன்ற வளங்களுக்கான முதன்மை அணுகல் உள்ளது. சிறைபிடிக்கப்பட்ட மற்றும் காட்டுக் கத்தூரி மான் இரண்டும் வளங்களுக்காகப் போட்டியிடுகின்றன. இந்த போட்டியின் போது தலையுடன் தலையினை ஆக்குரோசமாக மோதுகின்றன. தங்களுடைய பலத்தினையும், இருப்பிட எல்லையினைக் காட்ட கத்தூரியினை தெளிக்கின்றன. மந்தை விலங்குகளிடையே ஆதிக்க நிலையினை நிறுவ நடைபெறும் போட்டியில் பெரும்பாலும் உடல் காயமும் சில நேரங்களில் மரணம் கூட நிகழலாம். சிறைபிடிக்கப்பட்ட கத்தூரி மான்களில் மென்மையானவையாக உள்ளன. இந்த இனத்திற்கான அச்சுறுத்தல்களாக, இடமாற்றம் மற்றும் சடங்கு காட்சிகள் அடங்கும். தீவிர மோதலின் போது, ஒரு மான் அடங்கிச் செல்வதன் மூலமோ, இறத்தல் அல்லது வெற்றியாளரால் மற்றொரு மான் துரத்தப்படுவதன் மூலம் மோதலுக்கு முடிவு எட்டப்படுகிறது. அல்பைன் கத்தூரி மானின் இனச்சேர்க்கை காலம் நவம்பர் பிற்பகுதியிலும், குட்டி ஈனும் காலம் ஜூன் முதல் ஜூலை வரையிலும் இருக்கும். இவை தனி விலங்குகள் என்பதால், வளரிடக் கவனிப்பது கடினமானது. ஆசிய மருத்துவத்திலும் கத்தூரி பயன்படுத்தப்படுகிறது. சட்டவிரோத வேட்டை மற்றும் வாழ்விட இழப்பு காரணமாக, அல்பைன் கத்தூரி மான் சீனாவில் ஆபத்தான உயிரினமாக மாறியுள்ளது. எவ்வாறாயினும், இந்த பண்ணைகள் இயற் சூழலில் உள்ள கத்தூரி மான்களுக்கு எத்தகைய பாதுகாப்பினை அளித்தன என்பதற்குச் சான்றுகள் இல்லை.
# அல்பைன் கத்தூரி மான்

## நடத்தை மற்றும் சூழலியல்

### வளரிடத்தில்

அல்பைன் கத்தூரி மான் தனித்து வாழக்கூடிய, கூச்ச சுபாவமுள்ள இனம் என்பதால், வாழிடச் சூழலில் வளர்ப்பதும், இனப்பெருக்கம் செய்வதும் கடினம்.
# இரணியன்வலசை

**இரணியன்வலசை** (*Eraniyan Valasai*) என்பது இந்தியாவின், தமிழ்நாடு மாநிலத்தில் அமைந்துள்ள இராமநாதபுரம் மாவட்டம், இராமநாதபுரம் வட்டாரத்தில் உள்ள அத்தியூத்து ஊராட்சிக்கு உட்பட்ட ஒரு கிராமம் ஆகும். மேலும் இக்கிராமம் இராமநாதபுரம் ஊராட்சி ஒன்றியத்தில் அமைந்துள்ளது. இக்கிராமமானது திருவாடானை சட்டமன்றத் தொகுதிக்கும், இராமநாதபுரம்மக்களவைத் தொகுதிக்கும் உட்பட்டதாகும்.
# வடக்கு மர மூஞ்சூறு

## பண்புகள்

தொலை அளப்பியல் ஆய்வின் மூலம் வடக்கு மர மூஞ்சூறுகளின் உடல் வெப்பநிலையானது இரவு நேரத்தில் லிருந்து பகல் நேரத்தில் வரை வேறுபடுவதாக அறியப்படுகிறது. இந்த வேறுபாடு மற்ற வெப்பங்கொள் விலங்குகளை விட அதிக வேறுபாடுடையது. மேலும் உடல் வெப்பநிலை, இடம்பெயர்தல் செயலில் நாள் சார் சீரியக்கத்துடன் ஒத்திருந்துள்ளது.  
முதிர்ச்சியடைந்த மூஞ்சூறு 200 கிராம் (0.44&nbsp;பவுண்ட்ஸ்) வரை எடையுடையன. இவற்றின் அதிகபட்ச ஆயுட்காலம் 11 ஆண்டுகள் ஆகும்.
# வடக்கு மர மூஞ்சூறு

## இனவரலாறு

முழுமையான இழைமணிகளின் டி ஆக்சி-ரைபோநியூக்லியிக் காடி மரபணு தரவு, *துபையா*, முதனிகளை விட முயல்களுடன் நெருக்கமான தொகுதிப் பிறப்பு கருதுகோளை ஆதரிக்கிறது. இருப்பினும் மிக சமீபத்திய முழு மரபணு வரிசை முறை தரவுகளால் சர்ச்சைக்குரியதாக உள்ளது. இதன் அடிப்படையில் லகோமார்பா மற்றும் கொறிணி<nowiki/>களை விட முதனினுகளுடன் நெருக்கமானவை.
# வடக்கு மர மூஞ்சூறு

## மருத்துவ ஆராய்ச்சியில்

*துபாயா பெலங்கேரி*யினை மருத்துவ மாதிரியாகப் பயன்படுத்த ஆர்வம் அதிகரித்துள்ளது. 2002ஆம் ஆண்டில்*, து. பெலங்கேரி*யின் முதன்மை கல்லீரல் உயிரணுக்கள் கல்லீரல் அழற்சி வைரசு ஆய்விற்கு மாதிரியாகப் பயன்படுத்தப்படலாம் என்று விவரிக்கும் ஆய்வுக் கட்டுரை ஒன்று வெளியிடப்பட்டது. ஒளி ஏற்புத் தன்மை, விழித்திரை கூம்புகளின் சோதனை, மற்றும் ஒளிவிலகல் நிலை மற்றும் கண்ணின் கண் கூறு பரிமாணங்கள் ஆகிய ஆய்வுகளுக்கு *துபையா பெலங்கேரியைப்* பயன்படுகிறது. *துபையா பெலங்கேரி* மாதிரியைப் பயன்படுத்தி கண் அமைப்பு, வளர்ச்சி மற்றும் பார்வை குறித்துப் பல ஆய்வுகள் செய்யப்பட்டுள்ளன. மனித கண் அமைப்பு மற்றும் பார்வைக்கு ஒற்றுமை இருப்பதால், கொறிணி போன்ற வழக்கமான சிறிய ஆய்வக விலங்குகளை விட மூஞ்சூறுவின் கண் இயல்பானது.
# குள்ள கத்தூரி மான்

**குள்ள கத்தூரி மான்** (*Dwarf musk deer*) அல்லது **சீன வன கத்தூரி மான்** (*மோசசசு பெரெசோவ்சுகி*, Chinese) என்பது தெற்கு மற்றும் மத்திய சீனா மற்றும் வடக்கு வியட்நாம் பகுதியில் மட்டுமே காணப்படும் கத்தூரி மானாகும். இது இரட்டைப்படைக் குளம்பியாகும். இந்த இனத்திற்கு இதனைச் சேகரித்த மிகைல் மிகைலோவிச் பெரெசோவ்ஸ்கியின் பெயரிடப்பட்டது. ஜூன் 14, 1976இல், சீனா குள்ள கத்தூரி மானை ஆபத்தான உயிரினங்களின் பட்டியலில் சேர்க்கப்பட்டது. இந்தச் சிற்றினத்தின் கீழ் நான்கு துணை சிற்றினங்கள் அங்கீகரிக்கப்பட்டுள்ளன:  
- *மோசசசு பெரெசோவ்சுகி பெரெசோவ்சுகி* ஃப்ளெரோவ், 1929
- *மோசசசு* *பெரெசோவ்சுகி பிஜியாங்கென்சிசு* வாங் & லி, 1993
- *மோசசசு* *பெரெசோவ்சுகி கியோபாங்கிஸ்* தாவோ, 1969
- *மோசசசு* *பெரெசோவ்சுகி யாங்குயென்சிசு* வாங் & மா, 1993
# சிலாபட்டா காடு

**சிலாபட்டா காடு** (*Chilapata Forest*) இந்தியாவின் மேற்கு வங்காள மாநிலத்தின் அலிப்பூர்துவார் மாவட்டம் தூவார் மண்டலத்தில் உள்ள ஜல்தாபாரா தேசியப் பூங்காவிற்கு அருகில் அமைந்திருக்கும் ஓர் அடர்ந்த காடாகும். அலிப்பூர்துவாரிலிருந்து சுமார் 20 கி.மீட்டர் தொலைவிலும் அசிமரா நகரத்திலிருந்து சில நிமிடங்கள் தொலைவிலும் சிலாபட்டா காடு அமைந்துள்ளது.
# சிலாபட்டா காடு

## சூழலியல்

சிலாபட்டா காடு ஜல்தாபாரா தேசிய பூங்காவிற்கும் பக்சா புலிகள் காப்பகத்திற்கும் இடையில் யானைகளுக்கான நடைபாதையை உருவாக்குகிறது. புதிய இன விலங்குகள், பெரிய காண்டாமிருகங்கள் உட்பட பல வனவிலங்குகள் இக்காட்டில் வசிக்கின்றன. 1892-1904 ஆம் ஆண்டு காலத்தில் சிலாபட்டா வனப்பகுதியிலும் அதைச் சுற்றியுள்ள பகுதிகளிலும் வேட்டையாடிய கூச் பெகர் மன்னன், காண்டாமிருகம் ஒன்றை கொன்றது, ஒன்றைக் காயப்படுத்தியது மற்றும் 14 காண்டாமிருகங்களைப் பார்த்தது போன்ற செய்திகள் பதிவுசெய்யப்பட்டுள்ளன. தற்பொழுது இக்காட்டில் காண்டாமிருகங்களைப் பார்ப்பது அரிதாகிவிட்டது. பொதுவாக இந்திய சிறுத்தைகளும் இதைப்போலவே அரிதாகி வருகின்றன.  
சுற்றுச்சூழல் சுற்றுலா பழங்குடியின ரபா இன மக்களுக்கு ஒரு புதிய வருமான ஆதாரத்தை வழங்கும் என்று நம்பப்படுகிறது. அவர்கள் தற்போது முக்கியமாக விறகுக்காக மட்டுமே காட்டை நம்பியுள்ளனர்.
# சிலாபட்டா காடு

## சுற்றுலா

மேற்கு வங்க மாநில வன மேம்பாட்டு நிறுவனம் கோடல்பாசுட்டி கிராமத்தில் சுற்றுச்சூழல் பாதிப்பில்லாத அடிப்படை வசதிகள் கொண்ட உல்லாச இருப்பிடங்களை நடத்தி வருகிறது.  
ஐந்தாம் நூற்றாண்டில் இந்தியாவின் பொற்காலம் என்று கருதப்பட்ட குப்தர் காலத்தில் கட்டப்பட்ட பாழடைந்த "நல்ராசா கார்" அல்லது நல் மன்னர்களின் கோட்டை இங்குள்ள முக்கியமான இடங்களில் ஒன்றாகும். மோசமாக பராமரிக்கப்பட்டாலும் இந்த சுற்றுலா தளம் கணிசமான தொல்பொருளியல் ஆர்வத்தைக் கொண்டுள்ளது. மதுரா தேயிலைத் தோட்டத்தின் வழியாக பயணிக்கும் டோங்கா குதிரைச் சவாரி செய்தல், பனியா ஆற்றில் படகு சவாரி செய்தல் மற்றும் கல்கினி, பனியா மற்றும் பூரி பாசுராவின் ஆறுகளின் சங்கமத்தில் பயணம் செய்வது ஆகியவை இதர சுற்றுலா அம்சங்களாகும்.
# நீர்ச் சருகுமான்

**நீர்ச் சருகுமான்** (*ஹைமோசுகசு அக்வாடிகசு*), என்பது **கோரைப்பல் மான்** என்றும் அழைக்கப்படுகிறது. இது வெப்பமண்டல ஆப்பிரிக்காவில் காணப்படும் அசைபோடும் சிறிய தாவர உண்ணியாகும். இதுவரை அறியப்பட்ட 10 வகையான சருகுமான்களில் மிகப் பெரியது நீர்ச் சருகுமானாகும். இது மான்களைப் போன்றும் ஆனால் அளவில் சிறியவை, இரட்டை குளம்பிகள் போன்று சம-கால்விரல்களைக் கொண்டுள்ளன.
# நீர்ச் சருகுமான்

## விளக்கம்

நீர்ச் சருகுமான்களில் பெண்கள் ஆண்களைவிட பெரியவை. பொதுவாக ஆண்களைவிடப் பெண்கள் சுமார் 2 கிலோ எடை அதிகமாகக் காணப்படும். உடல் நீளம் சுமார் 85 ஆகும் செ.மீ, மற்றும் தோள்பட்டை உயரம் 35 ஆகும் செ.மீ. நீர்ச் சருகு மானின் மேற்பகுதியில் நேர்த்தியான, சிவப்பு-பழுப்பு நிற தோல் காணப்படும். அடிப்பகுதி வெண்மையானது. உடலில் தோள்பட்டை முதல் வால் வரை கிடைமட்டமாக வெள்ளை கோடு காணப்படும். பின்புறத்தில் வெள்ளை கோடுகளில் செங்குத்து வரிசைகள் உள்ளன. கன்னம், தொண்டை மற்றும் மார்பு கரடுமுரடான வடிவத்துடன் வெண்மையான மயிர் காணப்படும். நீர்ச் சருகுமானின் பின்புறம் சக்திவாய்ந்த தசைகள் காணப்படும். இவை தோள் பகுதியினை விட அதிகமாக உள்ளன. நடக்கும் போது தலை தரையை நோக்கி இருக்கும். இதனால் சருகுமான் எளிதில் புதர் வழியே செல்கின்றது. தடிமனான, வலுவூட்டப்பட்ட தோலின் ஒரு அடுக்கு முதுகெலும்பு மேற்பரப்பில் உள்ளது. இது காயங்களிலிருந்து பின்புறத்தைப் பாதுகாக்கிறது. பருமனான உடலுடன் ஒப்பிடும்போது கால்கள் குறுகியதாகவும் மெல்லியதாகவும் உள்ளன. வால் குறுகியது பருத்தி பந்து போன்றது. இவை மூடிய-விதானம், ஈரமான, வெப்பமண்டல தாழ் நில காடுகளில் காணப்படுகின்றன. இந்த வாழ்விடத்திற்குள், இவை நீரோடைகள் அல்லது ஆறுகளுக்கு நெருக்கமான பகுதிகளை ஆக்கிரமித்துள்ளன. நீரிலிருந்து 250 மீட்டருக்கு மேல் தொலைவிலிருந்தால் இப்பகுதி மிகவும் அரிதாகவே வாழ்கிறது. பகலில், அடர்ந்த காடுகளுக்கு வெளியே நீர்ச் சருகுமான்களைக் காண இயலாது. ஆனால் இரவில், திறந்த வெளிகள், ஆற்றங்கரைகளில் காணப்படுகின்றன.
# நீர்ச் சருகுமான்

## நடத்தை

நீர்ச் சருகுமான் இரவாடுதல் வகையினைச் சார்ந்தவையாகும். இரவில் உணவுக்கான பயணிக்கின்றன. அத்திப்பழம், பனை கொட்டைகள் மற்றும் பிரட்ஃப்ரூட் போன்ற பழங்களை உண்ணுகின்றன. இருப்பினும் இது பூச்சிகள், நண்டுகள் மற்றும் துண்டிக்கப்பட்ட இறைச்சி மற்றும் மீன்களையும் உண்பதாக அறியப்படுகிறது. உணவைக் கண்டுபிடிக்க வாசனை உணர்வை இது பயன்படுத்துகின்றது. பகல் நேரத்தில், ஆப்பிரிக்கப் புதர்களில் அடர்த்தியான பகுதிகளில் நீர்ச் சருகுமான் ஓய்வெடுக்கும். இவை தனித்தனி உயிரினமாக இருப்பதால், இவற்றிற்கு இடையேயான தொடர்பு, முரண்பாடான நேரங்களிலும் மற்றும் இனப்பெருக்க சந்திப்புகளின் போது மட்டுமே நிகழ்கின்றன. ஆண் மான்கள் மற்ற ஆண்களுடன் சண்டையிடுகின்றன. குறுகிய காலச் சண்டையே பெரும்பாலும் நிகழ்கின்றன. சண்டையின் போது வாய் திறந்தே காணப்படும் ஒன்றையொன்று குத்திக்கொண்டு கடிக்கின்றன. நீர்ச் சருகுமான் பலவிதமான சத்தங்களை ஒலிகளை எழுப்புகிறது. இதில் காயம் ஏற்படும் போது ஒரு அலறல் மற்றும் எச்சரிக்கை அலறல் அடங்கும். பெண் மான்கள் சண்டையிடும்போது, அதிக ஓசை எழுப்புகின்றன. ஒரு பெண்ணைப் பின்தொடரும்போது, ஆண் வாய் நிலையில் சத்தம் எழுப்பும்.
# சிக்மோ

**சிக்மோ (**Shigmo) அல்லது **சிசிரோத்சவம்** (Shishirotsava) என்பது இந்திய மாநிலமான கோவாவில் கொண்டாடப்படும் ஒரு வசந்த விழாவாகும். இந்து சமூகத்தின் முக்கிய பண்டிகைகளில் ஒன்றான இது கொங்கணி புலம்பெயர்ந்தோரால் கொண்டாடப்படுகிறது. மேலும், இந்திய திருவிழாவான ஹோலியின் ஒரு பகுதியாகவும் இருக்கிறது.
# சிக்மோ

## சொற்பிறப்பியல்

சிக்மோ என்ற கொங்கணி சொல் பிராகிருத சொல்லான *சுகிமாகோ*விலிருந்தும் சமசுகிருத சொல்லான *சுக்ரிஷ்மகா* என்ற வார்த்தையிலிருந்து வந்தது.
# சிக்மோ

## சிக்மோ இப்போது

சமீபத்திய ஆண்டுகளில், பாரம்பரிய நாட்டுப்புற மற்றும் தெரு நடனக் கலைஞர்களைக் கொண்ட பொது சிக்மோ நிகழ்ச்சிகளுக்கு மாநில அரசு ஆதரவளித்துள்ளது. மேலும், பிராந்திய புராணங்கள் மற்றும் மதங்களை சித்தரிக்கும் வகையில் விரிவாக கட்டப்பட்டமைக்கபட்டுள்ளது. இதற்கிடையில், கோவாவின் பல்வேறு கிராமப் பகுதிகளிலும் சிக்மோ திருவிழாக்கள் தொடர்கின்றன. பதினைந்து நாட்களுக்கு மேலாக, வெவ்வேறு பகுதிகளில் வெவ்வேறு நாட்களில் கொண்டாடப்படுகின்றன. இந்தத் திருவிழா ஒவ்வொரு ஆண்டும் மார்ச் மாதத்தில் கொண்டாடப்படுகிறது. இது இந்து சந்திர நாட்காட்டியுடன் இணைக்கப்பட்டுள்ளது. எனவே கிரெகொரியின் நாட்காட்டியின் படி இதன் தேதி மாறுபடும்.
# சிக்மோ

## மாறுபாடுகள்

சிக்மோ திருவிழாவில் தக்தோ சிக்மோ ("சிறிய சிக்மோ") மற்றும் வாட்லோ சிக்மோ ("பெரிய சிக்மோ") என இரண்டு வகைகள் உள்ளன. தக்தோ சிக்மோ பொதுவாக விவசாயிகள், தொழிலாளர் வர்க்கம் மற்றும் கிராமப்புற மக்களால் கொண்டாடப்படுகிறது. அதே நேரத்தில் வாட்லோ சிக்மோ அனைவராலும் ஒன்றாக கொண்டாடப்படுகிறது.
# சிக்மோ

## நேரம்

இந்திய சந்திர மாதமான பங்குனி மாத பௌர்ணமி நாளுக்கு ஐந்து நாட்களுக்கு முன்னர் தக்தோ சிக்மோ தொடங்கி, கோவாவின் பழைய வெற்றிப் பகுதிகளில் ( (பதினாறாம் நூற்றாண்டிலிருந்து தொடங்கி நீண்ட காலத்திற்கு போர்த்துகீசிய காலனித்துவ ஆட்சியின் கீழ் இருந்த பகுதிகள்) ) முழு நிலவு நாளில் முடிகிறது. மறுபுறம், வாட்லோ சிக்மோ பெரும்பாலும் புதிய வெற்றிப் பகுதிகளில் கொண்டாடப்படுகிறது. இது பங்குனியின் பௌர்ணமி நாளில் தொடங்கி ஐந்து நாட்கள் தொடர்கிறது.
# சிக்மோ

## நாட்டுப்புற பாடல்கள் நடனங்கள், கோயில் திருவிழா

தக்தோ சிக்மோ முக்கியமாக நாட்டுப்புற பாடல்கள் மற்றும் நாட்டுப்புற நடனங்களின் திருவிழாவாக கருதப்படுகிறது. வாட்லோ சிக்மோ கிராமக் கோவிலில் நிகழ்த்தப்படும் ஒரு திருவிழாவாக கருதப்படுகிறது. ஒரே காலகட்டத்தில் வெவ்வேறு தேதிகளில் வெவ்வேறு கோவில்களில் இது கொண்டாடப்படுகிறது. முதல் நாளில், கிராம தெய்வம் நீராடப்பட்டு குங்குமப்பூ உடையணிந்து வருகிறது. உணவுப் பிரசாதத்திற்குப் பிறகு, ஒரு விருந்து நடத்தப்படுகிறது. பதர்பியா, கன்சர்பால் மற்றும் தர்கலே கோவில்களில் சிக்மோ கொண்டாடப்பட்டது. இத்திருவிழா, கோவா மற்றும் அண்டை மாநிலங்களில் மிகவும் பிரபலமானது. மேலும், ஏராளமான பக்தர்களையும் சுற்றுலாப் பயணிகளையும் ஈர்க்கிறது.
# தரவுகள் போதாது

**தரவுகள் போதாது** (Data Deficient-DD) இனங்கள் என்பது பன்னாட்டு இயற்கை பாதுகாப்புச் சங்கம் (ஐ.யூ.சி.என்) வகைப்படுத்தப்பட்டுள்ளது இனங்களில் ஒன்றாகும். இது பாதுகாப்புச் செய்யப்பட வேண்டிய இனத்திற்கானகாப்பு நிலையை முறையாக மதிப்பிடுவதற்கு போதுமான தகவல்கள் இல்லை என்பதாகும். இதில் உள்ள இனங்கள் குறித்து விரிவான ஆய்வு செய்யப்படவில்லை என்பதை இது குறிக்கவில்லை; ஆனால் உயிரினங்களின் குறைவான அல்லது எந்த தகவலும் இந்த இனங்களின் செறிவு மற்றும் பரவல் குறித்துக் கிடைக்கவில்லை என்பதை இது குறிக்கிறது.  
ஐயுசிஎன் “தரவுகள் போதாது” என இனங்களைப் பதிவு செய்யும்போது கவனமாகப் பதிவிட வேண்டுகிறது. "ஒரு இனத்தின் வரம்பு ஒப்பீட்டளவில் குறுகியதாக இருப்பதாக சந்தேகிக்கப்பட்டால், கணிசமான காலம் கடந்துவிட்டால் அந்த இனத்தின் கடைசி பதிவின் அடிப்படையில், அச்சுறுத்தப்பட்ட நிலை நியாயப்படுத்தப்படலாம்" (முன்னெச்சரிக்கை கொள்கையையும் காண்க).
# சாத்ரா

**சாத்ரா** (Zatra) என்பது கோவாவில் உள்ள இந்துக் கோவில்களில் கொண்டாடப்படும் புனித யாத்திரைகளுக்கான கொங்கணி மொழிச் சொல்லாகும். இந்தி, மராத்தி மற்றும் நேபாளி ஆகிய மொழிகளிலிலும் இதற்குச் சமமான சொல்கள் காணப்படுகிறது. அவை யாத்திரை அல்லது ஜாத்ரா எனப்படுகிறது. மகாராட்டிராவில் உருசு என்ற மாற்று வார்த்தையும் பயன்படுத்தப்படுகிறது.  
சாத்ராவின் போது, இந்து தெய்வம் அல்லது தெய்வங்களின் சிலை (கள்) அல்லது மூர்த்திகள் பல்லக்குகளில் அல்லது பெரியத் தேரில் சிறப்பு ஊர்வலமாக எடுத்துச் செல்லப்படுகின்றன.
# சாத்ரா

## விழா

பாரம்பரியமாக, ஒவ்வொரு கோவிலும் ஆண்டுக்கு ஒரு முறை பாரம்பரிய நாளில் இந்த விழாவைக் கடைப்பிடிக்கிறது. அனைத்து விழாக்களும் வழக்கமாக அக்டோபரில் தீபாவளிக்குப் பிறகு நிகழ்கின்றன. மார்ச் மாதத்தில் சிக்மோ அல்லது ஹோலி பண்டிகை வரை தொடர்கின்றன. கோவாவின் மிகவும் பிரபலமான சாத்ராவானது, பனஜியிலிருந்து சுமார் 30 கி.மீ தூரத்தில் அமைந்துள்ள சிர்கோவோவில் உள்ள இந்துக் கோயிலான லைராய் கோயிலிலும், பனஜியிலிருந்து சுமார் 50 கி.மீ மற்றும் மட்காவிலிருந்து 18 கி.மீ. தூரமுள்ள கியூபெம் வட்டத்தி படோர்பா என்ற கிரமத்திலுள்ள சாந்ததுர்கா என்றா தெய்வத்திற்கும் நடக்கிறது. இந்த சாத்ராக்களை அதன் மற்ற வணிக மற்றும் பொழுதுபோக்கு நடவடிக்கைகளுக்காக கும்பமேளா<nowiki/>வுடன் ஒப்பிடலாம்.
# சாத்ரா

## பிரபல உணவு

சாத்ராவின் போது விற்கப்படும் மற்றும் உட்கொள்ளும் பிரபலமான தின்பண்டங்களாக லட்டு மற்றும் காஜே ஆகியவை இருக்கிறது. அவை வறுத்த கொண்டைக்கடலை மாவுடன் வெல்லம் மற்றும் எள் கலவையில் நனைத்து வழங்கப்படுகின்றன.
# சாத்ரா

## பிற இடங்களில்

கோவாவுக்கு வெளியே, மிகவும் பிரபலமான சாத்ரா என்பது இந்தியாவின் ஒடிசாவின் புரி ஜெகன்நாதர் கோயில் தேரோட்டம் ஆகும். இது ஜுகர்நாத் என்ற வார்த்தையை ஆங்கில மொழியில் பங்களித்தது.
# கிருஷ்ணா யாதவ்

**கிருஷ்ணா யாதவ்** (Krishna Yadav) இந்தியாவைச் சேர்ந்த ஓர் தொழிலதிபர் ஆவார். தில்லியில் உள்ள கிருஷி விக்யான் கேந்திராவில் (பண்ணை அறிவியல் மையம்) பயிற்சி பெற்ற பிறகு ஊறுகாய் வணிகத்தை உருவாக்குவதில் இவர் வெற்றி பெற்றார். பல ஆண்டுகளாக, சாலையோரத்திலிருந்து ஊறுகாய் விற்பனையில் நான்கு வெவ்வேறு வணிக முயற்சிகளாக்கி தனது வருடாந்திர வருவாயை 40 மில்லியன் ரூபாயாக உயர்த்தினார். இவருக்கு 2016 ஆம் ஆண்டில் நாரி சக்தி விருது வழங்கப்பட்டது.
# கிருஷ்ணா யாதவ்

## வாழ்க்கை

இவருக்கு முறையான பள்ளிக் கல்வி இல்லை. இவர் பயிர்களைத் தேர்ந்தெடுத்து வளர்ந்தார், கணவரின் கார் வணிகம் தோல்வியடைந்தபோது, இவர்கள் புலந்த்சகரில் தங்கள் வீட்டை விற்க வேண்டியிருந்தது. இவர்கள் தில்லிக்குச் சென்று காய்கறி விவசாயம் செய்தார்கள். ஆனால் விற்பனை கடினமாக இருந்தது. பின்னர் இவர் ஊறுகாய் வணிகத்தில் கவனம் செலுத்துவதற்காக தில்லியின் உஜ்வா கிராமத்தில் உள்ள கிருஷி விக்யான் கேந்திரத்தில் பயிற்சி பெற்றார்.
# கிருஷ்ணா யாதவ்

## தொழில்

2002 ஆம் ஆண்டில் இவர் ஊறுகாய் தயாரிக்கத் தொடங்கினார். ஆரம்பத்தில் அவற்றை மளிகைக் கடைகளில் விற்க முடியவில்லை. எனவே இவரது கணவர் அவற்றை சாலையின் ஓரத்தில் விற்றார். அதே நேரத்தில் இவர் தனது குழந்தைகளுடன் சேர்ந்து அவற்றை உற்பத்தி செய்தார். இவர் நான்கு வெவ்வேறு வணிக முயற்சிகளைக் கொண்டிருப்பதாகவும் இவரது வருடாந்திர வருவாய் 40 மில்லியன் ரூபாய் என்றும் கூறப்படுகிறது.
# சுமிதா கோஷ்

**சுமிதா கோஷ்** (Sumita Ghosh) இந்தியாவைச் சேர்ந்த ஓர் தொழில்முனைவோர் ஆவார். இவர் "ரங்சூத்ரா" என்ற கூட்டு நிறுவனத்தைத் தொடங்கி அதற்காக இந்தியக் குடியரசுத்தலைவரிடமிருந்து நா சக்தி விருதை வென்றார். இவர் உருவாக்கிய இந்த நிறுவனத்தில் நூற்றுக்கணக்கான கைவினைஞர்கள் இணை உரிமையாளராக இருக்கிறார்கள். மேலும், நிறுவனத்தின் மூலம் அவர்கள் தங்கள் பொருட்களை ஐ.கே.இ.ஏ போன்ற உலகளாவிய வாடிக்கையாளர்களுக்கு விற்கிறார்கள்.
# சுமிதா கோஷ்

## வாழ்க்கை

சுமிதா கொல்கத்தாவில் பிறந்தார். பொருளாதாரத்தில் முதுகலை பட்டம் பெறுவதற்கு முன்பு மும்பையில் பட்டம் பெற்றார். இவர் சஞ்சோய் கோஷ் என்பவரை மணந்தார். இவர்கள் கிராமப்புற சமூகங்களுடன் இணைந்து ராஜஸ்தானில் சுகாதார கல்வியை மேம்படுத்த முயன்றனர். இவரது கணவர் அசாமில் அசாம் ஐக்கிய விடுதலை முன்னணியால் கடத்தப்பட்டார். அவர் திரும்பி வரவில்லை.
# சுமிதா கோஷ்

## பணிகள்

பல ஆண்டுகளாக இவர் இந்தியாவின் கிராமப்புறங்களில் பணியாற்றினார். அவர்களின் சமூகத்தையும் பொருளாதாரத்தையும் மேம்படுத்த முயன்றார். 2007ஆம் ஆண்டில் இவர், கிராமப்புற கைவினைஞர்கள் சிறந்த ஊதியம் பெறும் ஒரு வேலையைக் கண்டுபிடிப்பதற்காக ஒரு வணிகத்தை நிறுவ முடிவு செய்தார். இதற்கான மூலதனம் இவரிடம் இல்லாதால் அவர்களிடமே நிறுவனத்திற்கான பணத்தைப் பெற்று அவர்களையும் நிறுவனத்தில் பங்குதாராக்கி "ரங்கசூத்ரா" என்ற கூட்டு நிறுவனத்தை நிறுவினார்.
# சுமிதா கோஷ்

## விருதுகள்

இவரது இப்பணியை கௌரவிக்கும் வகையில் 2016இல் அனைத்துலக பெண்கள் நாள் அன்று நாரி சக்தி விருது பெற தேர்வு செய்யப்பட்டு புதுதில்லியில் உள்ள குடியரசுத் தலைவர் இல்லத்தில் குடியரசுத் தலைவர் பிரணப் முகர்ஜி அவர்களால் இந்த விருது வழங்கப்பட்டது. இவருடன் சேர்த்து மேலும் பதினான்கு பெண்கள் மற்றும் ஏழு நிறுவனங்களும் அன்று கௌரவிக்கப்பட்டன. அந்த நேரத்தில் ரங்சூத்ராவில் 2,000 கைவினைஞர்கள் முதலீட்டாளர்களாக இருந்தனர்.
# ஜோதி மப்சேக்கர்

**ஜோதி மப்சேக்கர்** (Jyoti Mhapsekar) (பிறப்பு 1950) நூலகராகவும் நாடக ஆசிரியராகவும் பணியாற்றினார். "ஸ்த்ரீ முக்தி சங்காதனம்" என்ற நிறுவனத்தின் (பெண்கள் விடுதலை இயக்கம்) நிறுவனராகவும் தலைவராகவும் இவர் அறியப்படுகிறார். இவரது பணிகளுக்காக நாரி சக்தி விருது உள்ளிட்ட பல விருதுகளை வென்றுள்ளார்.
# ஜோதி மப்சேக்கர்

## வாழ்க்கை

1950களில் பிறந்தார். இவரது பெற்றோர் இருவரும் சுதந்திர போராளிகள் ஆவர். ஏழைகளுக்காக உருவாக்கிய தனது தாய் நிறுவிய பள்ளிகளில் பயின்று, பின்னர், கல்லூரிக்குச் சென்றார். அங்கு இவர் விலங்கியல் மற்றும் நூலக அறிவியலில் பட்டம் பெற்றார். பின்னர் இவர் சமூகவியலில் முதுகலைப் பட்டம் பெற்றார்.
# ஜோதி மப்சேக்கர்

## பணிகள்

1975 ஆம் ஆண்டில் இவரும் மற்ற ஆறு பெண்களும் ஸ்திரீ முக்தி சங்காதனத்தை (பெண்கள் விடுதலை இயக்கம்) நிறுவினர்.  
இவர் ஆர்க்கிடெக்சர் அகடாமியில் தலைமை நூலகராக இருந்தார். ஆனால் தனது பிற விருப்பங்களில் கவனம் செலுத்துவதற்காக இதிலிருந்து ஓய்வு பெற்றார். She became the President of the Stree Mukti Sanghatana.
# ஜோதி மப்சேக்கர்

## விருதுகள்

2016ஆம் ஆண்டில் சர்வதேச மகளிர் தினத்தன்று நாரி சக்தி விருது பெற தேர்வு செய்யப்பட்டார். புதுதில்லியில் உள்ள குடியரசுத் தலைவர் இல்லத்தில் குடியரசுத் தலைவர் பிரணப் முகர்ஜி இந்த விருதை வழங்கினார். இவருடன் சேர்த்து மேலும் பதினான்கு பெண்களும் ஏழு நிறுவனங்களும் அன்று கௌரவிக்கப்பட்டன.  
இவர் 2016 இல் லோரியல் வுமன் ஆஃப் வொர்த் விருதுகளுக்கு பரிந்துரைக்கப்பட்டார்.  
இவர் 2001 இல் அசோக சக ஊழியரானார்
# சுஜாதா சாகு

**சுஜாதா சாகு** (Sujata Sahu) ஒரு இந்தியச் சமூகத் தொழில்முனைவோர் ஆவார். ஆசிரியராக பணிபுரிந்த இவர், லடாக்கிலுள்ள தொலைதூர கிராமங்களில் பள்ளி நிலைமைகளை மேம்படுத்துவதற்காக "17000 அடி அறக்கட்டளை" என்ற தொண்டு நிறுவனத்தை அமைத்தார். இந்த அரசு சார்பற்ற அமைப்பு பள்ளிகளுக்கு புத்தகங்கள் மற்றும் விளையாட்டு மைதானங்களை வழங்கியும், தன்னார்வ ஆசிரியர்களை ஏற்பாடும் செய்துள்ளது. இவரது இந்தப் பணியை அங்கீகரிக்கும் விதமாக 2015இல் நாரி சக்தி விருது வழங்கப்பட்டது.
# சுஜாதா சாகு

## தொழில்

இவர் குருகிராம் செல்வதற்கு முன்பு ஒன்பது ஆண்டுகள் அமெரிக்காவில் பணியாற்றினார். புதுதில்லியிலுள்ள ஸ்ரீ ராம் பள்ளியில் ஆசிரியராகவும் இருந்தார். அங்கு கணிதம் மற்றும் கணினி அறிவியல் கற்பித்தார். சூன் 2010 இல், இவர் லடாக்கில் ஒரு தனி மலையேற்றத்திற்குச் செல்லும்போது சுவாசப் பிரச்சனைய எதிர்கொண்டார். தன்னார்வலர்கள் ஒருவர் ஆண்டுக்கு ஒரு பள்ளியில் மட்டுமே பணிபுரிவார்
# சுஜாதா சாகு

## விருது

தனது சமூக தொழில்முனைவுக்காக இவர் 2015 நாரி சக்தி விருதைப் பெற்றார். 2019 ஆம் ஆண்டில், நிதி ஆயோக்கால் இந்தியாவை மாற்றும் பெண்கள் எனக் கௌரவிக்கப்பட்டார்.
# ஞானவாபி பள்ளிவாசல்

**ஞான வாபி பள்ளிவாசல்** அல்லது **ஞானக் கிணறு பள்ளிவாசல்** (**Gyan vapi mosque**) இந்தியாவின் உத்தரப் பிரதேச மாநிலத்தின் வாரணாசி நகரத்தில், கங்கை ஆற்றின் கரையில் உள்ள தச அஷ்வமேத படித்துறைக்கு வடக்கில், லலிதா படித்துறைக்கு அருகில், காசி விஸ்வநாதர் கோயில் சுவரை ஒட்டி அமைந்துள்ளது. ஞான வாபி என்பதற்கு தமிழில் *பேரரறிவுக் கிணறு* என்று பொருள். பொ.ஊ. 1696-இல் முகலாயப் பேரரசர் அவுரங்கசீப் காசி விஸ்வநாதர் கோயிலை இடிக்க ஆணையிட்டார்.
# ஞானவாபி பள்ளிவாசல்

## வரலாறு

முகலாயப் பேரரசர் அவுரங்கசீப் ஆணையின்படி, பழைய காசி விஸ்வநாதர் கோயில் இடிக்கப்பட்ட இடத்தில், பொ.ஊ. 1699-இல் ஞான வாபி பள்ளிவாசல் நிறுவப்பட்டது. ஞான வாபி பள்ளிவாசலின் வெளிப்புறச் சுவர்களில், காசி விஸ்வநாதர் கோயிலின் சிதிலங்களை இன்றளவும் காணலாம். அவுரங்கசீப் இடிக்கப்பட்ட அசல் காசி விஸ்வநாதர் கோயிலின் முந்தைய மறுசீரமைப்பு என்று இந்துக்களால் நம்பப்படுகிறது. அசல் கோயில் பல முறை அழிக்கப்பட்டு மீண்டும் கட்டப்பட்டது. மசூதி நிர்மாணிக்கப்படுவதற்கு முன்னர் இருந்த காசி விஸ்வநாதர் கோயில் அமைப்பு பெரும்பாலும் அக்பர் ஆட்சியின் போது மான் சிங் என்பவரால் கட்டடப்பட்டது.  
மராத்தியப் பேரரசர் சிவாஜி ஆக்ரா சிறையிலிருந்து தப்பித்ததும், உள்ளூர் இந்து ஜமீந்தார்களின் கிளர்ச்சியும் அவுரங்கசீப் கோவிலை இடித்ததற்குக் காரணம் என வரலாற்று அறிஞர்கள் கருதுகின்றனர். சிவாஜி சிறையிலிருந்து தப்பிக்க, தனது இந்துப் படைத்தலைவர் முதலாம் ஜெய் சிங்கே காரணம் என அவுரங்கசீப் கருதினார். மேலும் இந்து நிலக்கிழார்கள் முகலாயப் பேரரசுக்கு எதிராக திரும்பியதே, காசி விஸ்வநாதர் கோயில் இடிக்கப்பட காரணமாயிற்று எனக் கருதுகிறார்கள். மேலும் காசி விஸ்வநாதர் கோயில் இடிப்பு, வாரணாசி நகரத்தில் வாழும் முகலாய எதிர்ப்பு பிரிவுகளுக்கும் இந்து சமயத் தலைவர்களுக்கும் ஓர் எச்சரிக்கையாகக் கருதப்பட்டது. (இறப்பு: 1987) மசூதியைக் கட்ட ஒரு கோயில் அழிக்கப்பட்டது என்ற உண்மையை ஏற்கவில்லை. அவரைப் பொறுத்தவரை, தற்போது ஞான வாபி பள்ளிவாசல் உள்ள இடத்தில், ஹிஜ்ரி 1048-ஆம் ஆண்டில் (பொ.ஊ. 1638-39) மதராசா கட்ட அஸ்திவாரம் இட்ட்டவர்களில் மூன்றாவது முகலாய பேரரசர் அக்பர், மற்றும் அக்பரின் பேரன் மற்றும் அவுரங்கசீப்பின் தந்தை ஷாஜகான் ஆகிய்வர்களே காரணம் எனக்கூறுகிறார்.
# ஞானவாபி பள்ளிவாசல்

## வரலாறு

### ஞான வாபி வளாகத்தில் இந்துக்கள் வழிபாடு

பொ.ஊ. 1750-இல் ஜெப்பூர் இராச்சிய மன்னர், காசி விஸ்வநாதர் கோயிலைக் கட்டும் நோக்கத்தில், ஞான வாபி பள்ளிவாசல் சுவற்றை ஒட்டிய இடங்களை விலைக்கு வாங்கினார்.புதிய காசி விஸ்வநாதர் கோயிலை பொ.ஊ. 1780-இல் இந்தூர் இராச்சியத்தின் இராணி அகில்யாபாய் ஓல்கர் நிறுவினார்.  
சர்ச்சைக்குரிய இந்த தளத்தை விவரிக்கும் பிரித்தானியப் பயணி ரெஜினோல்ட் எப்பர் என்பவர், அவுரங்கசீப், வாராணாசியில் ஒரு புனிதமான இந்துகளின் வழிபாட்டு இடத்தை தீட்டுப்படுத்தி அதன் மீது ஒரு மசூதியைக் கட்டியதாக தனது பயணக்குறிப்பில் 1824-ஆம் ஆண்டில் குறித்துள்ளார். மேலும் ஞான வாபி பள்ளிவாசலுக்கு அருகிலுள்ள அமைந்த புதிய காசி விஸ்வநாதர் கோயிலை விட ஞான வாபி பள்ளிவாசல் அமைந்துள்ள இடத்தையே இந்துக்கள் புனிதமாக கருதினர் என்றும் குறித்துள்ளார்.
# ஞானவாபி பள்ளிவாசல்

## வரலாறு

### ஞான வாபி வளாகத்தில் இந்துக்கள் வழிபாடு

#### பழைய காசி விஸ்வநாதர் கோயில் சிதிலங்கள்

யின் ஞான வாபி பள்ளிவாசலை ஒட்டிச் சிதிலமைடந்த பழைய காசி விஸ்வநாதர் கோயில், ஜேம்ஸ் பிரின்ஸ்செப்பின் ஓவியம், ஆண்டு 1822]]  
ஞான வாபி பள்ளிவாசலை ஒட்டிய கோயில் கட்டிட அமைப்பை, இடிக்கப்பட்ட பழைய அசல் காசி விஸ்வநாதர் கோயிலின் பகுதி என நீண்டகாலமாக உள்ளூர் மக்கள் கருதுகிறார்கள். 1822-இல் ஆங்கிலேய கீழைநாட்டு அறிஞரான ஜேம்ஸ் பிரின்ஸ்செப் என்பவர், வாரணாசியின் ஞான வாபி பள்ளிவாசல் சுவரை ஒட்டிச் சிதிலமைடந்த பழைய காசி விஸ்வநாதர் கோயிலைப் புகைப்படம் எடுத்து, அதனை ஆசியச் சமூக இதழில் *வாரணாசி விளக்கம்* எனும் தலைப்பில் வெளியிட்டுள்ளார். இந்துக்கள் ஞான வாபி பள்ளிவாசலின் தரைப்பரப்பை, பழைய காசி விஸ்வநாதர் கோயிலின் தரைப்பரப்பாகக் கருதி வழிபடுகின்றனர். எம். ஏ. செரிங் (M. A. Sherring) (1868) என்பவர், வான வாபி பள்ளிவாசலின் மேற்கு சுவரை ஒட்டியுள்ள பகுதியில், முகலாயப் பேரரசர் அவுரங்கசீப் இடித்த கட்டிடப்பரப்புகளின் பெரும்பகுதி எச்சங்கள் இன்றும் காணப்படுகிறது என்றும், அவைகள் இந்து சமயத்தின் கட்டிடக் கூறுகள் மட்டும் அல்லாது, சமணம் அல்லது பௌத்த சமயங்களின் கட்டிடங்களின் கூறுகளும் தென்பட்டதாக தமது கட்டுரையில் குறித்துள்ளார்.  
இலண்டன் கிறித்துவ இயக்கத்தின் (London Missionary Society) எட்வின் கிரீவ்ஸ் (1909) என்பவர், ஞான வாபி பள்ளி வாசலை ஒட்டிய கோயிலின் கட்டிட இடுபாடுகள் குறித்து கீழ்கண்டவாறு விளக்குகிறார்:  
இந்தியாவில் பிரித்தானியர்களின் ஆட்சிக் காலத்தில், வாராணாசி நகரத்தின் இந்துக்களின் முக்கியமான புனிதத் தலங்களில் ஒன்றாக ஞானக் கிணறு விளங்கியது. 1824-இல் ஞானக் கிணற்றை பார்வையிட்ட ரெஜினால்டு எப்பர் என்ற ஆங்கிலேயர், கங்கை ஆற்றை விட ஞானக் கிணற்றை இந்து மக்கள் மிகவும் புனிதமாக கருதி, ஞானக் கிணற்று நீரை சிறிது தலையில் தெளித்து தூய்மைப்படுத்திக் கொண்டனர் எனக்குறித்துள்ளார்.